Diari Oficial de la Generalitat Valenciana


Sumari del DOGV 5762, del 14-05-2008 (2008/4647)

Bases específiques que han de regir la convocatòria del procés per a la selecció d'una plaça d'auxiliar de biblioteca.
----------------------------------------------------------------------------------------------------------------------

### Dades del document

Número de DOGV
:   5762

Data del DOGV
:   14-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4647


Data del document
:   08-04-2008

Organisme emissor
:   Ajuntament de Faura

Tipus de document
:   Convocatòria

Descriptors 

:   * Faura
    * professió de la informació
    * concurs administratiu
    * administració local

Bases específiques que han de regir la convocatòria del procés per a la selecció d'una plaça d'auxiliar de biblioteca. [2008/4647]  
Per mitjà del present anunci, s'informa a tots els interessats que, per la Resolució de l'Alcaldia, de data 8 d'abril de 2008, s'han aprovat les bases que literalment es transcriuen a continuació:  
Bases específiques que han de regir la convocatòria del procés per a la selecció d'una plaça d'auxiliar de biblioteca, inclosa en l'oferta d'ocupació pública de l'Ajuntament:  
Primera. Objecte de la convocatòria  
És objecte de la present convocatòria la provisió en propietat d'una plaça de tècnic auxiliar de biblioteca vacant en la plantilla d'aquest ajuntament, pertanyent a l'escala d'administració especial, subescala de serveis especials, classe places de comeses especials, amb nivell C1 de titulació.  
El sistema selectiu serà el concurs oposició lliure.  
Una vegada coberta la plaça en propietat, la resta dels aspirants que hagen superat els exercicis passaran a constituir en el mateix ordre de la puntuació obtinguda una bossa de treball per a cobrir les possibles baixes o vacants interines que es produïsquen en el futur.  
Segona. Condicions dels aspirants  
Les persones que desitgen prendre part en estes proves hauran de reunir els requisits següents:  
a) Tindre la nacionalitat espanyola o la d'algun dels estats membres de la Unió Europea o d'aquells estats en què siga aplicable la lliure circulació de treballadors i treballadores, en els termes que preveu la llei estatal que regula esta matèria, això és, la Llei 17/1993, de 23 de desembre.  
b) Tindre complits 16 anys d'edat.  
c) Estar en possessió del títol de batxillerat superior o equivalent. S'acreditarà per mitjà del títol expedit per l'autoritat acadèmica competent, que certificarà, a més, sobre les equivalències.  
d) No patir cap malaltia ni defecte físic que impedisca l'exercici de les funcions corresponents.  
e) No trobar-se inhabilitat penalment per a l'exercici de funcions públiques.  
f) No haver sigut separat per mitjà d'expedient disciplinari de qualsevol administració o ocupació pública.  
g) Estar en possessió del nivell mitjà de la Junta Qualificadora de Coneixements de Valencià.  
Tots els requisits hauran de complir-se l'últim dia del termini de presentació de sol·licituds i mantindre's durant tot el procés selectiu. En este sentit, podran efectuar-se les comprovacions oportunes fins a la presa de possessió com a funcionari de carrera.  
Tercera. Presentació d'instàncies  
Les instàncies sol·licitant prendre part en l'oposició es dirigiran a l'alcalde president de l'Ajuntament, presentant-se en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir de l'endemà de la publicació de l'extracte d'esta convocatòria en el Boletín Oficial del Estado. En les instàncies els aspirants hauran de manifestar que reunixen tots i cada un dels requisits exigits.  
La instància s'acompanyarà de la relació de mèrits, que hauran d'estar degudament justificats per mitjà de certificats o documents originals que acrediten el que s'al·lega, o fotocòpies compulsades.  
A més, s'adjuntaran els documents següents:  
- Document nacional d'identitat.  
- Còpia compulsada de les titulacions acadèmiques exigides en la convocatòria.  
Quarta. Admissió d'aspirants  
Per a ser admesos a les proves selectives bastarà que els aspirants manifesten en la instància que reunixen totes i cada una de les condicions exigides en estes bases, referides a la data de finalització del termini de presentació.   
Expirat el termini de presentació d'instàncies, mitjançant una resolució de l'Alcaldia s'aprovarà la llista d'aspirants admesos i exclosos, que es farà pública en el Butlletí Oficial de la Província i en el tauler d'anuncis de l'Ajuntament, i es concedix un termini de 10 dies a l'efecte d'esmena d'errors.  
Transcorregut el dit termini sense que es formule reclamació, s'entendran definitives les llistes i l'Alcaldia resoldrà les reclamacions presentades.  
En la resolució per la qual s'aproven les llistes, es determinarà el lloc, data i hora de la pràctica del primer exercici de l'oposició.  
Cinquena. Taxa per drets d'examen  
L'import per drets d'examen es fixa en la quantitat de 30,00 euros.  
El pagament d'eixos drets podrà fer-se en el compte corrent obert a favor d'aquest ajuntament, número 1783-7240-22-0704686239: Bancaixa (2077), oficina de Faura (0301), DC (32), i compte número 1348717571.  
Per a ser admés serà suficient que, a més de la instància omplida correctament, es justifique l'abonament dels drets d'examen.  
Sisena. Tribunal qualificador  
El tribunal qualificador estarà integrat pels membres següents, tots ells amb veu i vot:  
- President: el vocal de major edat.  
- Secretari: el de la corporació o funcionari en qui delegue.  
- Vocals:  
- Dos funcionaris de la corporació amb titulació suficient o, si no n'hi ha, d'una altra corporació, designats per l'alcalde.  
- Dos representants de la Generalitat Valenciana designats per l'òrgan competent de la conselleria pertinent.  
La designació dels membres del tribunal inclourà la dels respectius suplents.  
Els vocals hauran de posseir titulació o especialització igual o superior a l'exigida en la present convocatòria.  
El tribunal no podrà constituir-se ni actuar sense la presència de la majoria dels seus membres, titulars o suplents, indistintament. Les decisions s'adoptaran per majoria de vots, i podrà disposar la incorporació als seus treballs d'assessors especialistes, per a aquelles proves que ho requerisquen, els que es limitaran a l'exercici de les seues especialitats tècniques en base exclusivament a les quals col·laboraran amb el tribunal, amb veu però sense vot.  
Els membres del tribunal podran abstindre's o ser recusats quan concórreguen les causes previstes legalment per a això.  
Amb caràcter general, el tribunal tindrà la categoria segona, tant respecte de les assistències dels membres del tribunal com dels seus assessors i col·laboradors.  
Setena. Començament i desenvolupament de les proves  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, serà el determinat prèviament per la Generalitat Valenciana per a la selecció del seu personal, segons l'últim sorteig realitzat que es referix l'article 10.3 del Decret 33/1999, de 9 de març, del Consell de la Generalitat Valenciana.  
La data, hora i lloc del començament de les proves s'anunciarà en el Butlletí Oficial de la Província de València i en el tauler d'anuncis municipal.  
Una vegada començades les proves no serà necessària la publicació dels successius anuncis de pràctica dels restants exercicis en el Butlletí Oficial de la Província, bastant la publicació en els taulers d'anuncis de l'ajuntament, amb 12 hores d'antelació al començament de les proves, si es tracta del mateix exercici, o de 48 hores, si es tracta d'un nou exercici.  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries, determinarà automàticament la pèrdua del seu dret a participar en el procés selectiu, per la qual cosa en quedarà exclòs.  
El tribunal podrà requerir els aspirants en qualsevol moment perquè acrediten la seua personalitat, i a tal fi al fi hauran d'anar proveïts del document nacional d'identitat.  
Huitena. Procediment de selecció  
I. Fase de concurs.  
La fase de concurs serà prèvia a la d'oposició i en cap cas serà una fase eliminatòria.  
1. Experiència.  
Es valoraran els serveis prestats en l'administració local que pertanguen al mateix grup de titulació al del lloc que ha de proveir-se, i la mateixa naturalesa jurídica, funcionarial o laboral i, si és el cas, sector, cos, escala, classe, subgrup i categoria professional, a raó de 0,10 punts per mes complet.  
Es valoraran els serveis prestats en l'empresa privada i en una altra administració pública, que no siga la local, que pertanguen al mateix grup de titulació al del lloc que ha de proveir-se, i la mateixa naturalesa jurídica, funcionarial o laboral i, si és el cas, sector, cos, escala, classe, subgrup i categoria professional, a raó de 0,05 punts per mes complet.  
La puntuació màxima que es podrà obtindre en este apartat és de 10 punts.  
2. Titulació acadèmica.  
Es valoraran titulacions acadèmiques acreditades que siguen superiors a les que siguen requisit per a accedir a la plaça, d'acord amb l'escala següent:  
Doctor: 3 punts.  
Llicenciat: 2,5 punts.  
Diplomatura: 2 punts.  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.  
La màxima puntuació que es podrà obtindre en este apartat serà de 3 punts.  
3. Cursos de formació i perfeccionament.  
Es valorarà la realització de cursos de formació i perfeccionament en les matèries relacionades amb la categoria i les funcions de les places convocades organitzats per universitats, l'Institut Valencià d'Administració Pública, organismes oficials i altres degudament homologats. Es valoraran d'acord amb el criteri següent:  
- De 100 hores o més: 1 punt.  
- De 75 hores o més: 0.75 punts.  
- De 50 hores o més: 0.50 punts.  
- De 25 hores o més: 0.25 punts.  
- De 15 hores o més: 0.15 punts.  
La puntuació màxima que es podrà obtindre en este apartat serà de 3 punts.  
No tindran la consideració de cursos a l'efecte de la valoració en la fase de concurs l'assistència a jornades, seminaris o qualsevol altra reunió de formació i intercanvi de coneixements de la mateixa naturalesa.  
4. Valencià.  
El coneixement de valencià es valorarà fins a un màxim de 2 punts, prèvia acreditació d'estar en possessió del certificat de grau superior expedit per la Junta Qualificadora de Coneixements de Valencià.  
II. Fase d'oposició.  
Consistirà en la realització dels exercicis següents, tots de caràcter obligatori i eliminatori:  
Primer exercici.   
Consistirà a respondre per escrit un tema de quatre triats per sorteig dels què figuren en l'annex I d'estes bases corresponent a les matèries generals. El temps màxim d'execució serà de dues hores. Este tema serà llegit davant del tribunal. Es valorarà especialment en este exercici la forma de redacció i exposició i el nivell de formació general. El tribunal podrà formular les preguntes o aclariments que considere oportunes.  
La qualificació d'aquest exercici serà de 0 a 20 punts, i per a superar l'exercici s'haurà d'obtindre un mínim de 10 punts.  
Segon exercici.  
Consistirà en la presentació d'un projecte sobre l'organització i el funcionament d'una biblioteca o agència de lectura pública municipal al municipi de Faura i es tindran en compte els continguts del temari específic que figura en l'annex d'aquesta convocatòria.  
El projecte haurà de presentar-se amb la instància per a participar en el procés. No podrà tindre una extensió superior a 50 fulls DINA 4, a una cara, a un espai, lletra de grandària 12, i tipus verdana del Word.  
El projecte presentat serà valorat pel tribunal, i el dia que s'assenyale els aspirants tindran una entrevista amb el tribunal, que no podrà ser superior a una hora de temps, en què el tribunal formularà preguntes, aclariments i/o sol·licitarà de l'aspirant que defenga el projecte o alguns apartats d'este.  
La qualificació d'este exercici serà de 0 a 20 punts, i per a superar l'exercici s'haurà d'obtindre un mínim de 10 punts.  
Novena. Qualificació final del concurs oposició i adjudicació de les places  
La qualificació final del concurs oposició s'obtindrà sumant les qualificacions obtingudes en cada un dels exercicis i la puntuació obtinguda en la fase de concurs, sense que el nombre d'aprovats puga superar el de les places convocades.  
Finalitzada la qualificació dels aspirants, el tribunal publicarà la relació definitiva d'aprovats per ordre de puntuació al tauler d'anuncis de l'Ajuntament i remetrà al president la proposta de resolució del procés selectiu.  
En el cas que cap dels aspirants supere el procés selectiu o que el tribunal decidisca que cap dels aspirants presentats a la plaça convocada reunix les condicions mínimes necessàries, es podrà declarar deserta la convocatòria.  
Deu. Presentació de documentació  
L'aspirant proposat pel tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en estes bases.  
Onze. Incidències  
El tribunal podrà resoldre els dubtes que es presenten, interpretar estes bases i prendre els acords necessaris per al bon ordre del procés selectiu.  
Dotze. Recursos  
Contra les presents bases i tots els actes administratius definitius que se'n deriven podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
Annex I  
Matèries generals:  
Tema 1. La Constitució espanyola de 1978. Principis generals.  
Tema 2. El Govern i l'administració de l'Estat. L'administració central de l'Estat.  
Tema 3. L'Estatut d'Autonomia de la Comunitat Valenciana. Institucions de la Comunitat Valenciana.  
Tema 4. El règim local espanyol. Principis constitucionals. El municipi. El terme municipal. La població. L'empadronament.  
Tema 5. L'organització municipal. Competències. Règim de funcionament dels òrgans.  
Tema 6. L'administrat. Col·laboració i participació dels ciutadans en les funcions administratives. El procediment administratiu.  
Tema 7. El pressupost municipal i les bases d'execució. Estructura del pressupost.  
Tema 8. Els drets i deures dels funcionaris públics municipals. Incompatibilitats. Règim disciplinari.  
Matèries específiques:  
Tema 9. Concepte i missió de la biblioteca. Organitzacions bibliotecàries internacionals.  
Tema 10. El sistema espanyol de biblioteques. Criteri i competències de les diferents administracions.  
Tema 11. Normativa de biblioteques a la Comunitat Valenciana. Sistema bibliotecari valencià. Xarxa de lectura pública valenciana.  
Tema 12. La biblioteca en l'administració local.  
Tema 13. Els documents i classes.  
Tema 14. Selecció i adquisició de llibres i materials especials. Problemes, criteris, fons i mètodes.  
Tema 15. Selecció i ingrés de publicacions periòdiques. Tractament tècnic.  
Tema 16. Normalització bibliogràfica.  
Tema 17. Els catàlegs en la biblioteca. Classes i formes.  
Tema 18. Els catàlegs col·lectius i la catalogació compartida. El control d'autoritats.  
Tema 19. Sistemes de classificació bibliogràfica. La CDU.  
Tema 20. Conservació i restauració de fons bibliogràfics.  
Tema 21. Els programes de gestió integrada de biblioteques.  
Tema 22. La catalogació automatitzada. Absys.  
Tema 23. Aplicacions d'Internet a les biblioteques.  
Tema 24. Biblioteques virtuals i digitals. Els nous suports del llibre.  
Tema 25. Serveis als usuaris i a les usuàries. Préstec i préstec interbibliotecari  
Tema 26. Serveis als usuaris i a les usuàries. Orientacions i atenció al públic i difusió de la informació.  
Tema 27. El llibre i les biblioteques. Evolució històrica.  
Tema 28. Extensió bibliotecària i cultural. L'animació lectora.  
Tema 29. Llenguatges documentals: el tesaurus.  
Tema 30. La col·lecció. Criteris per a l'expurgació.  
Tema 31. Construcció, instal·lació i equipament de biblioteques.  
Tema 32. La secció infantil i juvenil en les biblioteques públiques.  
Tema 33. La secció local en les biblioteques públiques.  
Tema 34. El personal bibliotecari. La formació del personal bibliotecari.  
Tema 35. Multiculturalitat i biblioteques.  
Tema 36. Formació d'usuaris.  
Tema 37. Gestió i avaluació dels serveis bibliotecaris.  
Tema 38. Màrqueting en les biblioteques públiques.  
Tema 39. L'Agència de Lectura de Faura. Història, fons i serveis.  
Tema 40. Bibliografia sobre temes de Faura.  
Segon. Remetre anunci íntegre de les presents bases al Butlletí Oficial de la Província i al Diari Oficial de la Comunitat Valenciana, i exposar el corresponent anunci al tauler d'edictes municipal.  
Faura, 8 d'abril de 2008.- L'alcalde: Antoni F. Gaspar Ramos.